Document ID: 31991R1910

ΚΑΝΟΝΙΣΜΟΣ ( ΕΟΚ ) αριθ . 1910/91 ΤΟΥ ΣΥΜΒΟΥΛΙΟΥ της 28ης Ιουνίου 1991 για το άνοιγμα και τον τρόπο διαχείρισης κοινοτικών δασμολογικών ποσοστώσεων, για ορισμένα γεωργικά προϊόντα, καταγωγής Κύπρου, Μαρόκου, Ισραήλ, Τυνησίας και Αιγύπτου ( 1991/92 )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 113,
την πρόταση της Επιτροπής,
Εκτιμώντας :
ότι τα πρόσθετα πρωτόκολλα των συμφωνιών μεταξύ της Ευρωπαϊκής Οικονομικής Κοινότητας, αφενός, και του Βασιλείου του Μαρόκου ( 1 ), του κράτους του Ισραήλ ( 2 ), της Δημοκρατίας της Τυνησίας ( 3 ) και της Αραβικής Δημοκρατίας της Αιγύπτου ( 4 ), αφετέρου, καθώς και το πρωτόκολλο για τον καθορισμό των όρων και διαδικασιών εφαρμογής του δεύτερου σταδίου της συμφωνίας συνδέσεως μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας και για την προσαρμογή ορισμένων διατάξεων της συμφωνάις ( 5 ), προβλέπουν, στα αντίστοιχα άρθρα τους, το άνοιγμα από την Κοινότητα, κοινοτικών δασμολογικών ποσοστώσεων για :
- 86 000 τόνους ντομάτες, νωπές η διατηρημένες με απλή ψύξη, του κωδικού ΣΟ ex 0702 00 10, καταγωγής Μαρόκου ( από 15 Νοεμβρίου έως 30 Απριλίου ), εκ των οποίων 15 000 τόνοι τον Απρίλιο,
- 300 000 τόνους μελιτζάνες, του κωδικού ΣΟ ex 0709 30 00, καταγωγής Κύπρου ( από 1η Οκτωβρίου έως 30 Νοεμβρίου ),
- 100 τόνους, 450 τόνους και 100 τόνους κινέζικες κράμβες, του κωδικού ΣΟ ex 0704 90 90, καταγωγής Μαρόκου, Ισραήλ και Κύπρου, αντιστοίχως ( από 1η Νοεμβρίου έως 31 Δεκεμβρίου ), και
- 100 τόνους, 250 τόνους και 100 τόνους μαρούλια "iceberg", των κωδικών ΣΟ ex 0705 11 10 και ex 0705 11 90, καταγωγής Μαρόκου, Ισραήλ και Κύπρου, αντιστοίχως ( από 1η Νοεμβρίου έως 31 Δεκεμβρίου ),
- 265 000 τόνους, 293 000 τόνους, 28 000 τόνους και 7 000 τόνους πορτοκαλιών νωπών, που υπάγονται στον κωδικό ΣΟ 0805 10, καταγωγής Μαρόκου, Ισραήλ, Τυνησίας και Αιγύπτου, αντιστοίχως ( από 1η Ιουλίου έως 30 Ιουνίου ),
- 14 200 τόνους νωπών μανταρινιών, ( συμπεριλαμβανομένων των tangerins και satsumas ), κλημεντίνες, wilkings και παρόμοια υβρίδια εσπεριδοειδών, νωπά, του κωδικού ΣΟ ex 0805 20, καταγωγής Ισραήλ ( από 1η Ιουλίου έως 30 Ιουνίου )-
ότι, ωστόσο, οι δασμολογικές ποσοστώσεις για την Κύπρο, πρέπει να αυξάνονται σε ισόποσες δόσεις 5 % ετησίως, από την έναρξη ισχύος του εν λόγω πρωτοκόλλου, βάσει των άρθρων 18 και 19 και ότι, επομένως, ανέρχονται για το έτος 1991 στα επίπεδα που αναφέρονται στο άρθρο 1 -
ότι για τα νωπά πορτοκάλια και κατά την περίοδο από τις 16 Οκτωβρίου έως τις 30 Απριλίου, ο δασμός που επιβάλλεται έναντι του Μαρόκου και της Τυνησίας είναι χαμηλότερος από εκείνον που εφαρμόζεται έναντι της Ισπανίας και της Πορτογαλίας - ότι οι εν λόγω ποσοστώσεις πρέπει να ανοιχθούν για τις περιόδους από την 1η Ιουλίου έως τις 15 Οκτωβρίου 1991 και από την 1η Μαΐου έως τις 30 Ιουνίου 1992 - ότι, προκειμένου να ληφθεί υπόψη και ο εποχιακός χαρακτήρας των εισαγωγών των προϊόντων αυτών, πρέπει να προσδιοριστεί το ύψος των εν λόγω ποσοστώσεων στο επίπεδο των μέσων παραδοσιακών εισαγωγών που πραγματοποιήθηκαν στη διάρκεια των εξεταζόμενων περιόδων, δηλαδή σε 103 242 τόνους για το Μαρόκο και σε 1 051 τόνους για την Τυνησία -
ότι, στα πλαίσια αυτών των δασμολογικών ποσοστώσεων, οι δασμοί καταργούνται προοδευτικά :
- κατά τις ίδιες περιόδους και με τους ίδιους ρυθμούς με εκείνον που προβλέπεται στα άρθρα 75 και 268 της πράξης προσχώρησης της Ισπανίας και της Πορτογαλίας σχετικά με τις εν λόγω δασμολογικές ποσοστώσεις που ανοίγονται για το Μαρόκο, το Ισραήλ, την Τυνησία και την Αίγυπτο,
και
- με τον ρυθμό και τους όρους που καθορίζονται στα άρθρα 5 και 16 του πρωτοκόλλου σχετικά με την Κύπρο, όσον αφορα τις δασμολογικές ποσοστώσεις που ανοίγονται για την Κύπρο -
ότι ο κανονισμός ( ΕΟΚ ) αριθ . 4162/87 του Συμβουλίου της 21ης Δεκεμβρίου 1987 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Ισραήλ ( 6 ), ο κανονισμός ( ΕΟΚ ) αριθ . 3189/88 του Συμβουλίου της 14ης Οκτωβρίου 1988 για τον καθορισμό του καθεστώτος που εφαρμόζεται στις συναλλαγές της Ισπανίας και της Πορτογαλίας με το Μαρόκο και τη Συρία ( 7 ), ο κανονισμός ( ΕΟΚ ) αριθ . 2573/87 του Συμβουλίου της 11ης Αυγούστου 1987 που καθορίζει το καθεστώς που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο και την Τυνησία ( 8 ) καθώς και το πρωτόκολλο της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα ( 9 ) προβλέπουν ότι η Ισπανία και η Πορτογαλία εφαρμόζουν δασμούς που μειώνουν προοδευτικά τη διαφορά μεταξύ των βασικών και των προτιμησιακών δασμών - ότι θα πρέπει, συνεπώς, να ανοιχθούν οι εν λόγω κοινοτικές δασμολογικές ποσοστώσεις για τις περιόδους που αναφέρονται στο άρθρο 1 -
ότι πρέπει, ιδίως, να εξασφαλιστεί η υπό ίσους όρους και συνεχής πρόσβαση όλων των εισαγωγέων της Κοινότητας στεις εν λόγω ποσοστώσεις και η αδιάλειπτη εφαρμογή των συντελεστών που προβλέπονται γι' αυτές, σε όλες τις εισαγωγές των εν λόγω προϊόντων, σε όλα τα κράτη μέλη, και μέχρι την εξάντλησή τους - ότι θα πρέπει να ληφθούν τα απαραίτητα μέτρα προκειμένου να εξασφαλιστεί μια κοινοτική και αποτελεσματική διαχείριση αυτών των δασμολογικών ποσοστώσεων, παρέχοντας τη δυνατότητα στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές που διαπιστώθηκαν - ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής -
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε πράξη σχετικά με τη διαχείριση των ποσοστώσεων μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Οι δασμοί που επιβάλονται κατά την εισαγωγή στην Κοινότητα των προϊόντων που περιγράφονται κατωτέρω, καταγωγής Κύπρου, Μαρόκου, Ισραήλ, Τυνησίας και Αιγύπτου, αναστέλλονται στα επίπεδα, κατά τη διάρκεια των περιόδων και μέσα στα όρια των κοινοτικών δασμολογικών ποσοστώσεων, που αναφέρονται έναντι καθενός από αυτά :
Αύξων αριθμός Κωδικός ΣΟ ( α ) Περιγραφή εμπορευμάτων Καταγωγή Ποσότητα της ποσόστωσης ( σε τόνους ) Δασμός της ποσόστωσης ( σε %) ( 1 ) ( 2 ) ( 3 ) ( 4 ) ( 5 ) ( 6 ) 09.1117 ex 0702 00 10 Ντομάτες νωπές, ή διατηρημένες με απλή ψύξη, από τις 15 Νοεμβρίου 1991 έως τις 30 Απριλίου 1992 Μαρόκο 86 000 - από τις 15 Νοεμβρίου έως τις 31 Δεκεμβρίου : 3,6 min
0,6 Ecu/100 kg net
- από την 1η Ιανουαρίου έως τις 29 Φεβρουαρίου :
0,2 Ecu/100 kg net ( 1 )
- από την 1η Μαρτίου έως τις 30 Απριλίου : 2,4 min
0,4 Ecu/100 kg net Εκ των οποίων : 09.1118 ex 0702 00 10 Ντομάτες, νωπές ή διατηρημένες με απλή ψύξη, από την 1η έως τις 30 Απριλίου 1992 Μαρόκο 15 000 2,4 min
0,4 Ecu /100 kg net 09.1405 ex 0709 30 00 Μελιτζάνες, από την 1η Οκτωβρίου έως τις 30 Νοεμβρίου 1991 Κύπρος 360 4,0 09.1109
09.1311
09.1425 ex 704 90 90 Κινέζικες κράμβες, από την 1η Νοεμβρίου έως τις 31 Δεκεμβρίου 1991 Μαρόκο
Ισραήλ
Κύπρος 100
450
120 6,8 6,8 9,6 09.1111
09 .1313 ex 0705 11 10
ex 0705 11 90 Μαρούλια "iceberg" ( Lactuca sativa L ., ποικιλία capitata L ), από την 1η Νοεμβρίου έως τις 31 Δεκεμβρίου 1991 Μαρόκο
Ισραήλ 100
250 - από την 1η έως τις 30 Νοεμβρίου : 5,0 min
0,5 Ecu/100 kg/br - από την 1η έως τις 31 Δεκεμβρίου : 4,3 min
0,5 Ecu/100 kg/br 09.1427 Κύπρος 120 - από την 1η έως τις 30 Νοεμβρίου : 9,6 min
1,6 Ecu/100 kg/br - από την 1η έως τις 31 Δεκεμβρίου : 8,3 min
1,0 Ecu/100 kg/br 09.1323 0805 10 11
0805 10 15
0805 10 19 Πορτοκάλια νωπά, από την 1η Ιουλίου 1991 έως τις 30 Ιουνίου 1992 Ισραήλ
Αίγυπτος 293 000
7 000 2,8 09.1707 0805 10 21
0805 10 25
0805 10 29 0 0805 10 31
0805 10 35
0805 10 39 0 0805 10 41
0805 10 45
0805 10 49 - από τις 16 Οκτωβρίου έως τις 31 Δεκεμβρίου 1991 : 6,6
- από την 1η Ιανουαρίου έως τις 31 Μαρτίου 1992 : 4,4 ex 0805 10 70 - από την 1η Ιουλίου έως τις 15 Οκτωβρίου 1991 : 5,0
- από την 1η Απριλίου έως τις 30 Ιουνίου 1992 : 3,3 ex 0805 10 90 - από τις 16 Οκτωβρίου έως τις 31 Δεκεμβρίου 1991 : 6,6
- από την 1η Ιανουαρίου έως τις 31 Μαρτίου 1992: 4,4 09.1121
09.1207 0805 10 21
0805 10 25
0805 10 29
0805 10 31
0805 10 35
0805 10 39 Πορτοκάλια νωπά, από την 1η Ιουλίου έως τις 15 Οκτωβρίου 1991 και από την 1η Μαΐου έως τις 30 Ιουνίου 1992 Μαρόκο
Τυνησία 103 242
1 051 0
0 09.1325 ex 0805 20 10
ex 0805 20 30
ex 0805 20 50
ex 0805 20 70
ex 0805 20 90 Μανταρίνια ( στα οποία περιλαμβάνονται και τα tangerines και satsumas ), κλημεντίνες, wilkings και παρόμοια υβρίδια εσπεριδοειδών, νωπά, από την 1η Ιουλίου 1991 έως τις 30 Ιουνίου 1992 Ισραήλ 14 200 - από την 1η Ιουλίου έως τις 31 Δεκεμβρίου 1991 : 6,6
- από την 1η Ιανουαρίου έως τις 30 Ιουνίου 1992 : 4,4 ex 0805 20 90 Minneolas νωπά, από την 1η Ιουλίου 1991 έως τις 30 Ιουνίου 1992 0
( α ) Κωδικός Taric : Βλέπε παράρτημα .
( 1 ) Αυτός ο ειδικός δασμός εισπράττεται μόνον εάν υπερβαίνει το 2 % κατ' αξίαν .
Εντός των ορίων αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις των κανονισμών ( ΕΟΚ ) αριθ . 4162/87, ( ΕΟΚ ) αριθ . 3189/88 και ( ΕΟΚ ) αριθ . 2753 /87 και του πρωτοκόλλου της συμφωνίας σύνδεσης μεταξύ της Ευρωπαϊκής Οικονομικής Κοινότητας και της Κυπριακής Δημοκρατίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα .
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο για να εξασφαλιστεί μια αποτελεσματική διαχείριση .
Άρθρο 3
Εάν ένας εισαγωγέας προσκομίσει σε κράτος μέλος διασάφηση θέσης σε ελεύθερη κυκλοφορία, στην οποία περιλαμβάνεται αίτημα χορήγησης του ευεργετήματος του προτιμησιακού καθεστώτος για ένα από τα προϊόντα που αναφέρονται στον παρόντα κανονισμό, και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος αντλεί, με κοινοποίηση προς την Επιτροπή, από τη σχετική ποσόστωση, ποσότητα που αντιστοιχεί στις ανάγκες αυτές .
Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται, χωρίς καθυστέρηση, στην Επιτροπή .
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του οικείου κράτους μέλους, στο μέτρο που το διαθέσιμο υπόλοιπο το επιτρέπει .
Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στην αντίστοιχη ποσόστωση .
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται prorata των αιτήσεων . Η Επιτροπή ενημερώνει τα κράτη μέλη σχετικά με τις πραγματοποιούμενες αναλήψεις .
Άρθρο 4
Κάθε κράτος μέλος εξασφαλίζει στους εισαγωγείς των εν λόγω προϊόντων την υπό ίσους όρους και συνεχή πρόσβαση στις ποσοστώσεις, εφόσον το υπόλοιπο της αντίστοιχης ποσόστωσης το επιτρέπει .
Άρθρο 5
Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού .
Άρθρο 6
Ο παρών κανονισμός αρχίζει να ισχύει από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 28 Ιουνίου 1991 .

Labels: 3
18